(3)

L-Anness III huwa emendat kif ġej: (a) il-punt ORO.FC.100 huwa emendat kif ġej: (i) jiddaħħal il-punt (f) li ġej: “(f) Rekwiżiti speċifiċi għall-operazzjonijiet bil-ħelikopter Jekk il-ħelikopter jitħaddem b’ekwipaġġ ta’ żewġ bdoti, kull bdot għandu: (1) ikollu ċertifikat ta’ tlestija sodisfaċenti ta’ kors ta’ kooperazzjoni bejn aktar minn ekwipaġġ wieħed (MCC) fil-ħelikopters f’konformità mar-Regolament (UE) Nru 1178/2011; jew (2) ikollu mill-inqas 500 siegħa ta’ ħin ta’ titjir bħala bdot f’operazzjonijiet b’aktar minn bdot wieħed.”; (ii) il-punt (d) huwa sostitwit b’dan li ġej: “(d) Waqt it-titjira, membru tal-ekwipaġġ tat-titjira jista’ jiġi sostitwit minn membru ieħor tal-ekwipaġġ tat-titjira li jkun ikkwalifikat b’mod xieraq għall-qadi tal-kompiti tiegħu jew tagħha mal-kontrolli.”; (b) il-punt ORO.FC.105 huwa sostitwit b’dan li ġej: “ORO.FC.105 Ħatra bħala bdot fil-kmand/kmandant (a) F’konformità mal-punt 8.6 tal-Anness V tar-Regolament (UE) 2018/1139, l-operatur għandu jaħtar bdot wieħed minn fost l-ekwipaġġ tat-titjira, li jkun ikkwalifikat bħala bdot fil-kmand f’konformità mal-Anness I (il-Parti-FCL) tar-Regolament (UE) Nru 1178/2011, bħala bdot fil-kmand jew, għal operazzjonijiet kummerċjali tat-trasport bl-ajru, bħala kmandant. (b) L-operatur għandu jaħtar biss membru tal-ekwipaġġ tat-titjira biex jaġixxi bħala bdot fil-kmand/kmandant jekk japplikaw dawn kollha li ġejjin: (1) il-membru tal-ekwipaġġ tat-titjira jkollu l-livell minimu ta’ esperjenza speċifikat fil-manwal tal-operat; (2) il-membru tal-ekwipaġġ tat-titjira jkollu għarfien xieraq tar-rotta jew taż-żona li fiha se jittajjar l-inġenju tal-ajru u tal-ajrudromi, inkluż l-ajrudromi alternattivi, u tal-faċilitajiet u l-proċeduri li għandhom jintużaw; (3) fil-każ ta’ operazzjonijiet b’diversi ekwipaġġi, il-membru tal-ekwipaġġ tat-titjira jkun lesta kors tal-kmand organizzat mill-operatur jekk ikun qed jitla’ mill-grad ta’ kobdot għall-grad ta’ bdot fil-kmand/kmandant. (c) Fil-każ ta’ operazzjonijiet kummerċjali ta’ ajruplani u ħelikopters, il-bdot fil-kmand/il-kmandant jew il-bdot li lilu tista’ tingħata t-tmexxija tat-titjira, għandu jkun ingħata taħriġ ta’ familjarizzazzjoni inizjali dwar ir-rotta jew iż-żona li fiha se jittajjar l-inġenju tal-ajru u dwar l-ajrudromi, il-faċilitajiet u l-proċeduri li għandhom jintużaw u għandu jkollu dan l-għarfien li ġej: (1) Il-validità tal-għarfien dwar l-ajrudrom għandha tinżamm billi dak li jkun jopera mill-inqas darba fl-ajrudrom fi żmien perjodu ta’ 12-il xahar tal-kalendarju. (2) L-għarfien dwar ir-rotta jew iż-żona għandu jinżamm billi dak li jkun jopera mill-inqas darba fir-rotta jew fiż-żona f’perjodu ta’ 36 xahar. Barra minn hekk, huwa meħtieġ taħriġ ta’ aġġornament fir-rigward tal-għarfien dwar ir-rotot jew iż-żona jekk dak li jkun ma jkunx qed jopera fuq rotta jew żona għal 12-il xahar fil-perjodu ta’ 36 xahar. (d) Minkejja l-punt (c), fil-każ ta’ operazzjonijiet skont il-VFR binhar b’ajruplani u b’ħelikopters tal-klassi tal-prestazzjoni B u C, it-taħriġ ta’ familjarizzazzjoni fuq ir-rotta u fuq l-ajrudromi jista’ jiġi sostitwit b’taħriġ ta’ familjarizzazzjoni maż-żona.”; (c) il-punt ORO.FC.125 huwa sostitwit b’dan li ġej: “ORO.FC.125 Taħriġ dwar id-differenzi, taħriġ ta’ familjarizzazzjoni, dwar it-tagħmir u dwar il-proċedura (a) Il-membri tal-ekwipaġġ tat-titjira għandhom ilestu t-taħriġ dwar id-differenzi jew il-familjarizzazzjoni meta dan ikun meħtieġ mill-Anness I (il-Parti-FCL) tar-Regolament (UE) Nru 1178/2011. (b) Il-membri tal-ekwipaġġ tat-titjira għandhom ilestu t-taħriġ tat-tagħmir u tal-proċedura meta jibdlu t-tagħmir jew jibdlu l-proċeduri li jeħtieġu għarfien addizzjonali dwar it-tipi jew il-varjanti li bħalissa qed jitħaddmu. (c) Il-manwal tal-operat għandu jispeċifika meta tali taħriġ dwar id-differenzi jew taħriġ ta’ familjarizzazzjoni, jew dwar it-tagħmir jew il-proċedura jkun meħtieġ.”; (d) fil-punt ORO.FC.130, il-punt (a) huwa sostitwit b’dan li ġej: “(a) Kull membru tal-ekwipaġġ tat-titjira għandu jtemm taħriġ rikorrenti annwali dwar il-proċeduri ta’ fuq l-art u dwar it-titjira li jkun rilevanti għat-tip jew il-varjant, u dwar it-tagħmir assoċjat ta’ inġenju tal-ajru li jaħdem fuqu, inkluż taħriġ dwar fejn jinsab it-tagħmir kollu tal-emerġenza u tas-sikurezza li jkun qiegħed jinġarr abbord u dwar kif jintuża dan it-tagħmir abbord l-inġenju tal-ajru.”; (e) il-punt ORO.FC.140 huwa sostitwit b’dan li ġej: “ORO.FC.140 Operazzjoni fuq diversi tipi jew fuq varjanti (a) Il-membri tal-ekwipaġġ tat-titjira li jħaddmu iktar minn tip wieħed jew varjant wieħed ta’ inġenju tal-ajru għandhom jikkonformaw mar-rekwiżiti preskritti f’din is-Subparti għal kull tip jew varjant, ħlief jekk il-krediti relatati mar-rekwiżiti tat-taħriġ, tal-kontrolli u tal-esperjenza reċenti jkunu definiti fid-data stabbilita f’konformità mar-Regolament (UE) Nru 748/2012 għat-tipi u l-varjanti rilevanti. (b) L-operatur jista’ jiddefinixxi gruppi ta’ tipi ta’ ħelikopters b’magna waħda. Kontroll tal-profiċjenza tal-operatur fuq tip wieħed għandu jkun validu għat-tipi l-oħra kollha fil-grupp jekk jiġu ssodisfati ż-żewġ kundizzjonijiet li ġejjin: (1) il-grupp jew jinkludi biss ħelikopters b’magna waħda bit-turbini mħaddma skont il-VFR jew jinkludi biss ħelikopters b’magna waħda bil-pistuni mħaddma skont il-VFR; (2) għall-operazzjonijiet tal-CAT, għandhom jitwettqu mill-inqas żewġ kontrolli tal-profiċjenza tal-operatur għal kull tip f’ċiklu ta’ 3 snin. (c) Għal operazzjonijiet speċjalizzati, l-elementi tat-taħriġ tal-inġenju tal-ajru/FSTD u tal-kontroll tal-profiċjenza tal-operatur li jkopru l-aspetti rilevanti assoċjati mal-kompitu speċjalizzat u li ma humiex relatati mat-tip jew mal-grupp ta’ tipi jistgħu jiġu kkreditati għall-gruppi jew għat-tipi l-oħrajn, abbażi ta’ valutazzjoni tar-riskju mwettqa mill-operatur. (d) Għal operazzjonijiet fuq aktar minn tip jew varjant wieħed ta’ ħelikopter li jintużaw għat-twettiq ta’ operazzjonijiet simili biżżejjed, jekk il-kontrolli tat-titjir tal-linja tal-ajru jduru bejn it-tipi jew il-varjanti, kull kontroll tal-linja għandu jivvalida mill-ġdid il-kontroll tal-linja tal-ajru għat-tipi jew il-varjanti l-oħra ta’ ħelikopters. (e) Il-proċeduri x-xierqa u kwalunkwe restrizzjoni operattiva għal kwalunkwe operazzjoni fuq iktar minn tip wieħed jew minn varjant wieħed għandhom jiġu speċifikati fil-manwal tal-operat.”; (f) il-punt ORO.FC.145 huwa emendat kif ġej: (i) il-punti (c) u (d) huma sostitwiti b’dan li ġej: “(c) Fil-każ ta’ operazzjonijiet tal-CAT, programmi ta’ taħriġ u ta’ kontroll, inklużi s-sillabi u l-użu tal-mezzi biex jitwettaq il-programm bħal apparati individwali ta’ taħriġ ta’ simulazzjoni tat-titjir (FSTDs) u soluzzjonijiet oħra ta’ taħriġ, għandhom jiġu approvati mill-awtorità kompetenti. (d) L-FSTD użat biex jissodisfa r-rekwiżiti ta’ din is-Subparti għandu jkun ikkwalifikat f’konformità mar-Regolament (UE) Nru 1178/2011 u għandu jirreplika l-inġenju tal-ajru użat mill-operatur, sa fejn ikun prattikabbli. Id-differenzi bejn l-FSTD u l-inġenju tal-ajru għandhom ikunu deskritti u indirizzati permezz ta’ taħriġ jew għoti ta’ informazzjoni, skont kif ikun xieraq.”; (ii) jiżdiedu l-punti (f) u (g) li ġejjin: “(f) L-operatur għandu jimmonitorja l-validità ta’ kull taħriġ u kontroll rikorrenti. (g) Il-perjodi ta’ validità meħtieġa f’din is-Subparti għandhom jingħaddu mill-aħħar tax-xahar li fih tkun tlestiet l-attività reċenti, it-taħriġ jew il-kontroll.”; (g) il-punt ORO.FC.146 huwa emendat kif ġej: (i) il-punt (b) huwa sostitwit b’dan li ġej: “(b) Fil-każ ta’ taħriġ, kontroll u valutazzjoni tat-titjir u simulazzjoni tat-titjir, il-persunal li jipprovdi t-taħriġ u jwettaq il-kontroll jew il-valutazzjoni għandu jkun ikkwalifikat f’konformità mal-Anness I (il-Parti-FCL) tar-Regolament (UE) Nru 1178/2011. Barra minn hekk, il-persunal li jipprovdi taħriġ u li jwettaq kontrolli għall-operazzjonijiet speċjalizzati għandu jkun ikkwalifikat kif xieraq għall-operazzjoni rilevanti.”; (ii) il-punt (d) huwa sostitwit b’dan li ġej: “(d) Minkejja l-punt (b), l-evalwazzjoni tal-kompetenza b’rabta mal-attivitajiet tal-linja tal-ajru tista’ titwettaq minn kmandant ikkwalifikat b’mod xieraq maħtur mill-operatur li huwa standardizzat fil-kunċetti tal-EBT u fil-valutazzjoni tal-kompetenzi (evalwatur tal-linja).”; (iii) jiżdiedu l-punti (e), (f), (g) u (h) li ġejjin: “(e) Minkejja l-punt (b), it-taħriġ tal-inġenju tal-ajru/FSTD u l-kontroll tal-profiċjenza tal-operatur jistgħu jitwettqu minn kmandant ikkwalifikat b’mod xieraq li jkollu ċertifikat ta’ FI/TRI/SFIs u jkun innominat mill-operatur għal kwalunkwe waħda mill-operazzjonijiet li ġejjin: (1) Operazzjonijiet tal-CAT ta’ ħelikopters li jissodisfaw il-kriterji ddefiniti fil-punt ORO.FC.005(b)(2); (2) Operazzjonijiet tal-CAT ta’ ħelikopters għajr ħelikopters kumplessi li jaħdmu bil-magni matul il-jum u fuq rotot innavigati b’referenza għal għeliem viżwali; (3) Operazzjonijiet tal-CAT ta’ ajruplani tal-klassi tal-prestazzjoni b li ma jissodisfawx il-kriterji ddefiniti fil-punt ORO.FC.005(b)(1). (f) Minkejja l-punt (b), it-taħriġ tal-inġenju tal-ajru/FSTD u d-dimostrazzjoni tal-kontroll tal-kompetenza/tal-profiċjenza tal-operatur jistgħu jitwettqu minn bdot fil-kmand/kmandant ikkwalifikat kif xieraq maħtur mill-operatur għal kwalunkwe waħda mill-operazzjonijiet li ġejjin: (1) operazzjonijiet speċjalizzati; (2) Operazzjonijiet tal-CAT ta’ ajruplani li jissodisfaw il-kriterji definiti fil-punt ORO.FC.005(b)(2). (g) Minkejja l-punt (b), il-kontroll tat-titjir tal-linja tal-ajru jista’ jitwettaq minn kmandant ikkwalifikat kif xieraq maħtur mill-operatur. (h) L-operatur għandu jinforma lill-awtorità kompetenti dwar il-persuni nnominati skont il-punti (e) sa (g).”; (h) fil-punt ORO.FC.200, il-punt (d) huwa sostitwit b’dan li ġej: “(d) Rekwiżiti speċifiċi għall-operazzjonijiet bil-ħelikopter Għall-operazzjonijiet kollha tal-ħelikopters b’MOPSC ta’ aktar minn 19 u għall-operazzjonijiet skont l-IFR ta’ ħelikopters b’MOPSC ta’ aktar minn 9, l-ekwipaġġ minimu tat-titjira għandu jkun żewġ bdoti.”; (i) il-punt ORO.FC.202 huwa emendat kif ġej: (i) il-formulazzjoni introduttorja hija sostitwita b’dan li ġej: “Sabiex ikunu jistgħu jitwettqu titjiriet skont l-IFR jew billejl b’għadd minimu ta’ ekwipaġġ tat-titjira ta’ bdot wieħed, għandu jkun hemm konformità mal-affarijiet li ġejjin:”; (ii) il-punt (b) huwa sostitwit b’dan li ġej: “(b) SPAZJU MĦOLLI VOJT APPOSTA”; (j) il-punt ORO.FC.220 huwa emendat kif ġej: (i) il-punt (b) huwa sostitwit b’dan li ġej: “(b) Ladarba jkun beda kors ta’ adattament tal-operatur, il-membru tal-ekwipaġġ tat-titjira ma għandux ikun assenjat kompiti ta’ titjir fuq tipi jew kategoriji ta’ inġenji tal-ajru oħrajn sakemm il-kors ikun tlesta jew intemm. Il-membri tal-ekwipaġġ li jħaddmu ajruplani tal-klassi tal-prestazzjoni B biss jistgħu jiġu assenjati għal titjiriet fuq tipi ta’ ajruplani oħrajn tal-klassi tal-prestazzjoni B matul il-korsijiet ta’ adattament, safejn ikun meħtieġ sabiex tinżamm l-operazzjoni. Il-membri tal-ekwipaġġ jistgħu jiġu assenjati għal titjiriet fuq ħelikopters b’magna waħda matul kors ta’ adattament tal-operatur fuq ħelikopter b’magna waħda, dment li t-taħriġ ma jkunx affettwat.”; (ii) jiżdied il-punt (f) li ġej: “(f) Jekk iċ-ċirkostanzi operattivi, bħall-applikazzjoni għal AOCs ġodda jew iż-żieda ta’ tip jew klassi ta’ inġenji tal-ajru ġodda mal-flotta, ma jippermettux lill-operatur jikkonforma mar-rekwiżiti f’(d), l-operatur jista’ jiżviluppa kors ta’ adattament speċifiku, li għandu jintuża temporanjament għal għadd limitat ta’ bdoti.”; (k) il-punt ORO.FC.230 huwa sostitwit b’dan li ġej: “ORO.FC.230 Taħriġ rikorrenti u kontrolli regolari (a) Kull membru tal-ekwipaġġ tat-titjira għandu jtemm taħriġ u kontrolli rikorrenti li jkunu rilevanti għat-tip jew għall-varjant, u għat-tagħmir assoċjat ta’ inġenju tal-ajru li jaħdem fuqu. (b) Kontroll tal-profiċjenza tal-operatur (1) Kull membru tal-ekwipaġġ tat-titjira għandu jlesti kontrolli tal-profiċjenza tal-operatur bħala parti mill-kumpliment tal-ekwipaġġ normali. (2) Meta l-membru tal-ekwipaġġ tat-titjira jkun meħtieġ jaħdem skont l-IFR, il-kontroll tal-profiċjenza tal-operatur għandu jitwettaq mingħajr referenzi viżwali esterni, kif ikun xieraq. (3) Il-perjodu ta’ validità tal-kontroll tal-profiċjenza tal-operatur għandu jkun ta’ 6 xhur tal-kalendarju. Għal operazzjonijiet ta’ titjir skont il-VFR li jsiru binhar b’ajruplani tal-klassi tal-prestazzjoni B li jitwettqu matul staġuni li ma jkunux itwal minn tmien (8) xhur konsekuttivi, kontroll tal-profiċjenza tal-operatur għandu jkun biżżejjed. Il-kontroll tal-profiċjenza gћandu jitwettaq qabel ma jinbdew l-operazzjonijiet tal-CAT. (c) Kontroll tat-titjir tal-linja tal-ajru Kull membru tal-ekwipaġġ tat-titjira għandu jwettaq kontroll tat-titjir tal-linja tal-ajru fuq l-inġenju tal-ajru. Il-perjodu ta’ validità tal-kontroll tat-titjir tal-linja tal-ajru għandu jkun ta’ tnax-il (12-il) xahar tal-kalendarju. (d) Taħriġ dwar it-tagħmir tas-sikurezza u tal-emerġenza u l-kontrolli assoċjati miegħu Kull membru tal-ekwipaġġ tat-titjira għandu jtemm taħriġ rikorrenti dwar fejn jinsab it-tagħmir kollu tal-emerġenza u tas-sikurezza li jkun qiegħed jinġarr abbord l-inġenju tal-ajru u dwar kif jintuża dan it-tagħmir. Il-perjodu ta’ validità tat-taħriġ dwar it-tagħmir tas-sikurezza u tal-emerġenza u l-kontrolli assoċjati miegħu għandu jkun ta’ tnax-il (12-il) xahar tal-kalendarju. (e) Taħriġ fis-CRM (1) L-elementi tas-CRM għandhom jiġu integrati fil-fażijiet kollha x-xierqa tat-taħriġ rikorrenti. (2) Kull membru tal-ekwipaġġ tat-titjira għandu jattendi għal taħriġ modulari speċifiku fis-CRM. Is-suġġetti ewlenin kollha tat-taħriġ fis-CRM għandhom ikunu koperti billi s-sessjonijiet ta’ taħriġ modulari jitqassmu b’mod kemm jista’ jkun uniformi matul kull perjodu ta’ tliet (3) snin. (f) Kull membru tal-ekwipaġġ tat-titjira għandu jattendi għal taħriġ dwar il-proċeduri ta’ fuq l-art u għal taħriġ fit-titjir f’FSTD jew f’inġenju tal-ajru, jew għal taħriġ li jkun jikkombina t-taħriġ b’FSTD u fuq inġenju tal-ajru, tal-inqas kull tnax-il (12-il) xahar tal-kalendarju.”; (l) il-punt ORO.FC.235 huwa sostitwit b’dan li ġej: “ORO.FC.235 Kwalifika tal-bdot sabiex jaħdem fi kwalunkwe sit tal-bdot — l-ajruplani (a) Il-kmandanti tal-ajruplani li d-dmirijiet tagħhom jirrikjedu li joperaw fis-sit tal-bdot u li jwettqu d-dmirijiet ta’ kobdot, jew il-kmandanti meħtieġa biex iwettqu kompiti ta’ taħriġ jew ta’ kontroll għandhom ilestu taħriġ u kontrolli addizzjonali biex jiżguraw li jkunu profiċjenti fit-twettiq tal-proċeduri normali, mhux normali u ta’ emerġenza rilevanti minn kwalunkwe sit. Tali taħriġ u kontrolli għandhom jiġu speċifikati fil-manwal tal-operat. Il-kontroll jista’ jitwettaq flimkien mal-kontroll tal-profiċjenza tal-operatur preskritt f’ORO.FC.230(b) jew fil-programm tal-EBT preskritt f’ORO.FC.231. (b) It-taħriġ u l-kontrolli addizzjonali għandhom jinkludu mill-inqas l-affarijiet li ġejjin: (1) ħsara fil-magna matul it-tlugħ; (2) avviċinament u avviċinament b’tidwira b’magna waħda ma taħdimx; u (3) inżul b’magna waħda wieqfa. (c) Il-perjodu ta’ validità għandu jkun ta’ tnax-il (12-il) xahar tal-kalendarju. Għall-operaturi bi programm tal-EBT approvat, il-validità tiġi ddeterminata mis-suġġetti tal-valutazzjoni u tat-taħriġ f’konformità ma’ ORO.FC.232. (d) Meta wieħed jaħdem mis-sit tal-kobdot, il-kontrolli meħtieġa skont ORO.FC.230 jew il-valutazzjoni u t-taħriġ meħtieġa minn ORO.FC.231 sabiex dak li jkun jaħdem mis-sit tal-kmandant għandhom ikunu validi u attwali. (e) Il-bdot li jieħu post il-kmandant għandu jkun wera, flimkien mal-kontrolli tal-profiċjenza tal-operatur preskritti f’ORO.FC.230(b) jew il-valutazzjoni u t-taħriġ meħtieġa minn ORO.FC.231, prattika ta’ eżerċizzji u proċeduri li normalment ma jkunux fir-responsabbiltà tiegħu jew tagħha. Meta d-differenzi bejn is-sits tan-naħa tax-xellug u tal-lemin ma jkunux sinifikanti, il-prattika tista’ titwettaq fi kwalunkwe sit. (f) Il-bdot, li ma jkunx il-kmandant, li jokkupa s-sit tal-kmandant, għandu juri prattika ta’ eżerċizzji u proċeduri, flimkien mal-kontrolli tal-profiċjenza tal-operatur preskritti f’ORO.FC.230(b) jew il-valutazzjoni u t-taħriġ, meħtieġa minn ORO.FC.231, li huma r-responsabbiltà tal-kmandant li jaġixxi bħala monitoraġġ tal-bdot. Meta d-differenzi bejn is-sits tan-naħa tax-xellug u tal-lemin ma jkunux sinifikanti, il-prattika tista’ titwettaq fi kwalunkwe sit.”; (m) jiddaħħal il-punt ORO.FC.236 li ġej: “ORO.FC.236 Kwalifika tal-bdot sabiex jaħdem fi kwalunkwe sit tal-bdot — il-ħelikopters (a) Il-bdoti tal-ħelikopters li d-dmirijiet tagħhom jirrikjedu li joperaw fis-sit ta’ kwalunkwe bdot għandhom ilestu taħriġ u kontrolli addizzjonali biex jiżguraw li jkunu profiċjenti fit-twettiq tal-proċeduri normali, mhux normali u ta’ emerġenza rilevanti minn kwalunkwe sit. Il-perjodu ta’ validità ta’ din il-kwalifika għandu jkun ta’ tnax-il (12-il) xahar tal-kalendarju. (b) L-FIs jew it-TRIs attwali fuq it-tip rilevanti jitqiesu li jissodisfaw ir-rekwiżit tal-punt (a) jekk kellhom attività ta’ FI jew ta’ TRI fl-aħħar 6 xhur fuq dak it-tip u fuq il-ħelikopter.”; (n) il-punt ORO.FC.240 huwa emendat kif ġej: (i) il-punt (b) huwa sostitwit b’dan li ġej: “(b) SPAZJU MĦOLLI VOJT APPOSTA”; (ii) il-punt (c) huwa sostitwit b’dan li ġej: “(c) Il-punt (a) ma għandux japplika għall-operazzjonijiet b’ajruplan tal-klassi tal-prestazzjoni B, jekk dawn ikunu limitati gћall-kategoriji ta’ ajruplani li jaħdmu b’magni bil-pistuni u bi bdot wieћed li jwettqu titjir skont il-VFR binhar.”; (o) il-punt ORO.FC.A.245 huwa emendat kif ġej: (i) il-punt (a) huwa sostitwit b’dan li ġej: “(a) L-operatur ta’ ajruplan li jkollu esperjenza xierqa jista’ jissostitwixxi wieħed jew iktar mir-rekwiżiti tat-taћriġ u ta’ kontroll li ġejjin għall-ekwipaġġ tat-titjira bi programm alternattiv tat-taħriġ u tal-kwalifiki (ATQP), li jkun approvat mill-awtorità kompetenti: (1) stabbiliti fil-punt SPA.LVO.120 dwar it-taħriġ u l-kwalifiki tal-ekwipaġġ tat-titjira; (2) stabbiliti fil-punt ORO.FC.220 dwar it-taħriġ ta’ adattament u l-kontrolli; (3) stabbiliti fil-punt ORO.FC.125 dwar it-taħriġ dwar id-differenzi, taħriġ ta’ familjarizzazzjoni, dwar it-tagħmir u dwar il-proċedura; (4) stabbiliti fil-punt ORO.FC.205 fuq il-kors tal-kmand; (5) stabbiliti fil-punt ORO.FC.230 dwar it-taħriġ u l-kontrolli rikorrenti; u (6) stabbiliti fil-punt ORO.FC.240 dwar it-tħaddim fuq aktar minn tip wieħed jew varjant wieħed.”; (ii) il-punti (d) u (e) huma sostitwiti b’dan li ġej: “(d) Minbarra l-kontrolli meħtieġa skont il-punti ORO.FC.230 u FCL.060 tal-Anness I (il-Parti-FCL) tar-Regolament (UE) Nru 1178/2011, kull membru tal-ekwipaġġ tat-titjira għandu jtemm evalwazzjoni orjentata lejn it-titjir tal-linja tal-ajru (LOE) imwettqa f’FSTD. Il-perjodu ta’ validità ta’ LOE għandu jkun ta’ tnax-il (12-il) xahar tal-kalendarju. Il-LOE jitlesta meta jiġu ssodisfati ż-żewġ kundizzjonijiet li ġejjin: (1) jitlesta s-sillabu tal-LOE; u (2) il-membru tal-ekwipaġġ tat-titjira ikun wera livell aċċettabbli ta’ prestazzjoni. (e) Wara sentejn (2) ta’ operat b’ATQP approvat, l-operatur jista’, bl-approvazzjoni tal-awtorità kompetenti, jestendi l-perjodi ta’ validità tal-kontrolli msemmija fil-punt ORO.FC.230 kif ġej: (1) Il-kontroll tal-profiċjenza tal-operatur għal tnax-il (12-il) xahar tal-kalendarju. (2) Il-kontroll tat-titjir tal-linja tal-ajru għal 24 xahar tal-kalendarju. (3) Il-kontroll dwar it-tagħmir tal-emerġenza u tas-sikurezza għal 24 xahar tal-kalendarju.”; (iii) jiżdiedu l-punti (f) u (g) li ġejjin: “(f) Kull membru tal-ekwipaġġ tat-titjira għandu jattendi għal taħriġ modulari speċifiku fis-CRM. Is-suġġetti ewlenin kollha tat-taħriġ fis-CRM għandhom ikunu koperti billi s-sessjonijiet ta’ taħriġ modulari jitqassmu b’mod kemm jista’ jkun uniformi matul kull perjodu ta’ tliet (3) snin. (g) Il-programm ATQP għandu jinkludi 48 siegħa fuq kwalifika ta’ titjir għal kull membru tal-ekwipaġġ tat-titjira, imqassma b’mod ugwali fuq programm ta’ 3 snin. L-operatur jista’ jnaqqas l-għadd ta’ FSTDs, iżda mhux inqas minn 36 siegħa, dment li juri li l-livell ta’ sikurezza li jinkiseb huwa ekwivalenti għal dak tal-programm li l-ATQP jista’ jissostitwixxi f’konformità mal-punt (a).”; (p) fil-punt ORO.FC.H.250, il-punt (a)(1) huwa sostitwit b’dan li ġej: “(a) Id-detenturi ta’ CPL(H) (għall-ħelikopters) għandhom jaġixxu biss bħala kmandanti fl-operazzjonijiet tal-CAT fuq ħelikopter bi bdot wieħed jekk: (1) meta jaħdmu skont l-IFR, huma jkollhom għadd minimu ta’ ħin tat-titjir totali fuq il-ħelikopters ta’ 700 siegħa, li jinkludu 300 siegħa bħala bdot fil-kmand. Il-ħin tat-titjir totali fuq il-ħelikopters għandu jinkludi 100 siegħa skont l-IFR. Sa 50 siegħa ta’ ħin ta’ titjir bl-istrumenti mwettaq fuq kwalifika tal-livell B tal-FFS(H) jew tal-livell 3 tal-FTD jew kwalifika ogħla għat-taħriġ fl-istrumenti, jista’ jiġi kkreditat għall-100 siegħa. It-300 siegħa bħala bdot fil-kmand jistgħu jiġu sostitwiti b’sigħat ta’ ħidma bħala kobdot f’sistema stabbilita ta’ ekwipaġġ b’diversi bdoti li tkun preskritta fil-manwal tal-operat, fuq il-bażi li sagħtejn (2) ta’ titjir bħala kobdot jikkorrispondu għal siegħa (1) ta’ titjir bħala bdot fil-kmand;”; (q) jiżdiedu l-punti li ġejjin, il-punti ORO.FC.320 u l-punti ORO.FC.325 qabel il-punt ORO.FC.330: “ORO.FC.320 Taħriġ ta’ adattament u l-kontrolli tal-operatur Il-kors ta’ adattament tal-operatur għandu jinkludi kontroll tal-profiċjenza tal-operatur. ORO.FC.325 Taħriġ u kontrolli dwar it-tagħmir u l-proċedura Jekk membru tal-ekwipaġġ tat-titjira jgħaddi minn taħriġ ta’ tagħmir u ta’ proċedura li jeħtieġ taħriġ fuq FSTD xieraq jew fuq l-inġenju tal-ajru, fir-rigward ta’ proċeduri operattivi standard relatati ma’ operazzjoni speċjalizzata, il-membru tal-ekwipaġġ tat-titjira għandu jgħaddi minn kontroll tal-profiċjenza tal-operatur.”; (r) il-punt ORO.FC.330 huwa sostitwit b’dan li ġej: “ORO.FC.330 Taħriġ u kontrolli rikorrenti — kontroll tal-profiċjenza tal-operatur (a) Kull membru tal-ekwipaġġ tat-titjira għandu jwettaq taħriġ rikorrenti u kontrolli tal-profiċjenza tal-operatur. Fil-każ ta’ operazzjonijiet speċjalizzati, it-taħriġ u l-kontrolli rikorrenti għandhom ikopru l-aspetti rilevanti assoċjati mal-kompiti speċjalizzati deskritti fil-manwal tal-operat. (b) Għandha tingħata kunsiderazzjoni xierqa meta l-operazzjonijiet jitwettqu skont l-IFR jew billejl. (c) Il-perjodu ta’ validità tal-kontroll tal-profiċjenza tal-operatur għandu jkun ta’ 12-il xahar tal-kalendarju.”; (s) L-Appendiċi I huwa sostitwit b’dan li ġej: “Appendiċi I DIKJARAZZJONI f’konformità mar-Regolament tal-Kummissjoni (UE) Nru 965/2012 dwar l-operazzjonijiet bl-ajru Operatur Isem: Il-post li fih l-operatur ikollu s-sede prinċipali tiegħu jew, jekk l-operatur ma jkollu ebda sede prinċipali, il-post li fih l-operatur huwa stabbilit jew jirrisjedi u l-post li minnu jiġu diretti l-operazzjonijiet: Isem u dettalji ta’ kuntatt tal-maniġer responsabbli: Operazzjoni tal-inġenju tal-ajru Data tal-bidu tal-operazzjoni u data tal-applikabbiltà tal-bidla: Informazzjoni dwar l-inġenju tal-ajru, l-operat u l-organizzazzjoni tal-ġestjoni tal-ajrunavigabbiltà kontinwa (25): Tip(i) ta’ inġenju tal-ajru, ir-reġistrazzjoni/jiet u l-bażi ewlenija: MSN tal-inġenju tal-ajru (26) Tip ta’ inġenju tal-ajru Reġistrazzjoni tal-inġenju tal-ajru (27) Bażi ewlenija Tip(i) ta’ operazzjoni (28) Organizzazzjoni responsabbli għall-ġestjoni tal-ajrunavigabbiltà kontinwa (29) L-operatur għandu jikseb approvazzjoni minn qabel (30) jew approvazzjoni speċifika (31) għal ċerti operazzjonijiet qabel ma jwettaq tali operazzjonijiet. Fejn ikun applikabbli, jinżammu d-dettalji tal-approvazzjonijiet. Ehmeż il-lista ta’ approvazzjonijiet speċifiċi. Inkludi: — approvazzjonijiet speċifiċi mogħtija minn pajjiż terz, jekk applikabbli; — l-isem tal-operazzjonijiet imwettqa bi krediti operattivi (eż. EFVS 200, SA CAT I, eċċ.). Fejn ikun applikabbli, jinżammu d-dettalji tal-awtorizzazzjoni ta’ operazzjonijiet speċjalizzati (ehmeż l-awtorizzazzjoni(jiet), jekk applikabbli). Fejn ikun applikabbli, lista ta’ mezzi ta’ konformità alternattivi (AltMoC) b’referenzi għall-AMC assoċjati li huma jissostitwixxu (ehmeż l-AltMoC). Stqarrijiet ☐ L-operatur jikkonforma, u jkompli jikkonforma, mar-rekwiżiti essenzjali stabbiliti fl-Anness V tar-Regolament (UE) 2018/1139 tal-Parlament Ewropew u tal-Kunsill u mar-rekwiżiti tar-Regolament (UE) Nru 965/2012. ☐ Id-dokumentazzjoni tas-sistema ta’ ġestjoni, inkluż il-manwal tal-operat, għandha tkun konformi mar-rekwiżiti tal-Anness III (il-Parti-ORO), tal-Anness V (il-Parti-SPA), tal-Anness VI (il-Parti-NCC) jew tal-Anness VIII (il-Parti-SPO) tar-Regolament tal-Kummissjoni (UE) Nru 965/2012 u t-titjiriet kollha għandhom jitwettqu f’konformità mad-dispożizzjonijiet tal-manwal tal-operat kif meħtieġ skont il-punt ORO.GEN.110(b) tal-Parti-ORO. ☐ L-inġenji tal-ajru operati kollha għandu jkollhom: — ċertifikat validu tal-ajrunavigabbiltà f’konformità mar-Regolament tal-Kummissjoni (UE) Nru 748/2012 jew, għal inġenji tal-ajru reġistrati f’pajjiż terz, f’konformità mal-Anness 8 tal-ICAO; u — meta jintuża għall-attivitajiet SPO, ftehim ta’ kiri validu skont ORO.SPO.100. ☐ Il-membri kollha tal-ekwipaġġ tat-titjira għandu jkollhom liċenzja f’konformità mal-Anness I tar-Regolament tal-Kummissjoni (UE) Nru 1178/2011 kif meħtieġ skont il-punt ORO.FC.100(c) tal-Parti-ORO, u l-membri tal-ekwipaġġ tal-kabina, fejn applikabbli, għandhom ikunu mħarrġa f’konformità mas-Subparti CC tal-Parti-ORO. ☐ (Jekk applikabbli) L-operatur għandu jimplimenta u juri l-konformità ma’ standard tal-industrija rikonoxxut. Referenza tal-istandard: Korp taċ-ċertifikazzjoni: Data tal-aħħar verifika tal-konformità: ☐ L-operatur għandu jinnotifika lill-awtorità kompetenti bi kwalunkwe bidla fiċ-ċirkostanzi li taffettwa l-konformità tiegħu mar-rekwiżiti essenzjali stabbiliti fl-Anness V tar-Regolament (UE) 2018/1139 u mar-rekwiżiti tar-Regolament tal-Kummissjoni (UE) Nru 965/2012 kif iddikjarat lill-awtorità kompetenti permezz ta’ din id-dikjarazzjoni, u bi kwalunkwe bidla fl-informazzjoni u fil-listi tal-AltMoC inklużi fi u annessi ma’ din id-dikjarazzjoni, kif meħtieġ skont il-punt ORO.GEN.120(a) tal-Parti-ORO. ☐ L-operatur għandu jikkonferma li l-informazzjoni żvelata f’din id-dikjarazzjoni hija korretta. Data, isem u firma tal-maniġer responsabbli